Վլադլեն Թաթարսկի

Վլադլեն Թաթարսկի (իսկական անունը՝ Մաքսիմ Յուրիևիչ Ֆոմին, , ), ուկրաինական ծագմամբ ռուսաստանցի զինվորական թղթակից, բլոգեր-պրոպագանդիստ, ռուսական ուժերի կողմից մասնակցել է Դոմբասում տեղի ունեցած պատերազմին,  ռուս-ուկրաինական պատերազմի թղթակից, մահացել է Սանկտ Պետերբուրգի սրճարանում տեղի ունեցած պայթյունի հետևանքով։

Կենսագրություն 
Ծնվել է 1982 թվականի ապրիլի 25-ին Դոնեցկի մարզի Մակեևկա քաղաքում, հայրն ու պապը եղել են հանքափորներ, ունեցել է թաթարական արմատներ։

Դատվածություն, փախուստ, պատերազմ, մահ 
Դպրոցը թողնելուց հետո աշխատել է հանքում, մի քանի տարի անց զբաղվել է կահույքի բիզնեսով, ըստ նրա՝ ձեռնարկությունը ընդլայնելու համար վարկեր է վերցրել, սակայն խանութները բավարար շահույթ չեն բերել։ 

2011 թվականի դեկտեմբերի 8-ին նա երկու ընկերների հետ, գլխներին գուլպաներով, ատրճանակով զինված, մասնակցել են Մակեևկայի ՊրիվատԲանկ մասնաճյուղի կողոպուտին և տարել 11707 գրիվնա, 1250 եվրո, 255 դոլար և 10800 ռուսական ռուբլի։ Ըստ մամուլի՝ «չհրկիզվող պահարանում եղել է մոտ մեկ միլիոն գրիվնա, բայց հանցագործները դրանք չեն նկատել»։ Երեքն էլ նույն օրը բերման են ենթարկվել, Թաթարսկին իր կատարած հանցագործությունը բացատրել է նրանով, որ իր բիզնեսը լավ չի արդյունք տալիս, նա ու նրա հանցակիցներից մեկը ստացել են ութ տարվա ազատազրկում, երրորդ հանցակիցը՝ 7 տարի։ Թաթարսկին իր պատիժը կրել է Գոռլովկայի մոտ։ Դոնբասի պատերազմի շուրջ խառնաշփոթի ֆոնին 2014 թվականի օգոստոսի 27-ին նա փախել է գաղութից։

Փախուստից հետո, 2014 թվականից սկսել է մասնակցել Դոնբասի ռազմական գործողություններին՝ ինքնահռչակ Դոնեցկի Ժողովրդական Հանրապետության կողմից՝ իր համար վերցնելով «Պրոֆեսոր» մականունը։ Այնուհետև նա կրկին կալանավորվել է ազատման օրինական հիմքերի բացակայության պատճառով,  սակայն Դոնբասի ժողովրդական աշխարազորի ղեկավար Ալեքսանդր Զախարչենկոյի կողմից ներում է ստացել։ Այդ ամենից հետո Մաքսիմ Ֆոմինը ծառայել է Գոռլովկայի «Դոնբասի ժողովրդական միլիցիայի» դաշտային հրամանատար Իգոր Բեզլերի հրամանատարության ներքո, որից  հետո տեղափոխվել է ինքնահռչակ Լուգանսկի Ժողովրդական Հանրապետության Վիտյազի գունդ և այնտեղ ծառայել է մինչև 2014 թվականի վերջ։ 2015 թվականի ապրիլին նա միացել է «Վոստոկ» գումարտակին և այնտեղ ծառայել մեկ տարի։ 2017 թվականից ծառայել է Լուգանսկի Ժողովրդական Հանրապետության ժողովրդական միլիցիայի 4-րդ բրիգադի գումարտակային հետախուզությունում։ 2019 թվականին նա անցել զինվորական թոշակի և տեղափոխվել Մոսկվա։ 2021 թվականին նա դարձել է Ռուսաստանի քաղաքացի։

Զինվորական ծառայությունը թողնելուց հետո նա զբաղվել է ռազմական լրագրությամբ, ստեղծածել է «Դոնբասի Տերիկոնները» խումբը։ 

Հրատարակել է երեք գիրք՝ «Վազք» (ինքնակենսագրական, 2020), «Պատերազմ» (ռազմական հուշեր, 2021) և «Մեդիտացիա» (գեղարվեստական, պատմվածքների ժողովածու, 2021)։
2017 թվականին վերցրել է «Վլադլեն Թաթարսկի» կեղծանունը։ 

Սկսել է գործարկել YouTube և Telegram ալիքները, 2022 թվականի վերջի դրությամբ Թաթարսկու Telegram ալիքն ուներ 500 000 բաժանորդ, ալիքի ժողովրդականությունը սկսել է աճել 2022 թվականի փետրվարին։ 

Պատերազմի ուսումնասիրման ինստիտուտը նշել է, որ «Ֆոմինը նշանավոր դեմք էր ռուսական ազգայնական ռազմատենչ տեղեկատվական տարածքում։

2022 թվականի փետրվարի սկզբին նա ծառայության է անցել «Վոստոկ» գումարտակում։ Ռուսական լայնածավալ ներխուժման սկսվելուց հետո նա կրկին մասնակցել է ռազմական գործողություններին։ Նրա խոսքով, նա օգնել է ռազմական անօդաչու թռչող սարքերի գործարկմանը և ամրությունների տեղադրման։ 2022 թվականի աշնանից նա սկսեց ակտիվորեն քննադատել Ռուսաստանի պաշտպանության նախարարությանը ռազմաճակատում մի շարք անհաջողություններից հետո։ 2022 թվականի աշնանից նա սկսեց ակտիվորեն քննադատել Ռուսաստանի պաշտպանության նախարարությանը՝ ռազմաճակատում մի շարք անհաջողություններ ունենալուց հետո։ 2023 թվականի հունվարի 15-ին նա ընդգրկվել է Ուկրաինայի պատժամիջոցների ցուցակում՝ «իր հրապարակումներում և զեկույցներում Կրեմլի քարոզչություն տարածելու համար»։

2023 թվականի ապրիլի 2-ին Եվգենի Պրիգոժինին պատկանող սրճարանում տեղի է ունեցել Վլադլեն Թաթարսկու ստեղծագործական երեկոն՝ «Կա այնպիսի մասնագիտություն, ինչպիսին զինվորական թղթակիցն է» խորագրով։ Հանդիպման ընթացքում տեղի է ունեցել պայթյուն, որի հետևանքով Թաթարսկին մահացել է։ Նրա մահը տեսագրվել է։ Հաղորդվում է, որ Եվգենի Պրիգոժինին սերտ կապեր ունի Կրեմլի հետ։ Սանկտ Պետերբուրգի բնակչուհի Դարյա Տրեպովան կասկածյալ է համարվել Ռուսաստանի Քննչական կոմիտեի կողմից․ ըստ քննիչների՝ նա սրճարան էր բերել Թաթարսկու կիսանդրիով տուփ, որի մեջ պայթուցիկ սարք է եղել։ Ապրիլի 3-ին նա ձերբակալվել է։

Պարգևներ 
 2022 թվականի հունիսին ռուսաստանյան գլխավոր ռազմական թղթակիցների խմբի մեջ նրան շնորհվել է «Ուժ ճշմարտության մեջ» ռուսական ազգային ինտերնետ բովանդակության մրցանակը «Ուկրաինայում ռուսական հատուկ գործողության առաջընթացը լուսաբանելու համար»։ Մրցանակը նա ստացել է Սերգեյ Կիրիենկոյից։ 
 Ռուսաստանի Արիության շքանշան (2023 թվականի ապրիլի 3, հետմահու)՝ մասնագիտական ​​պարտքը կատարելիս ցուցաբերած արիության և խիզախության համար

Ծանոթագրություններ

Արտաքին հղումներ 
Vladlen Tatarsky: Killing of pro-Kremlin blogger investigated as murder
„Putins Cheerleader“: Wer war der Militärblogger Tatarski? 
Bekannter Militärblogger stirbt bei Explosion

Ռուսական քարոզչություն
Անձինք ըստ քրեական մեղադրանքի
Ռուս լրագրողներ
Բլոգերներ
Ակտիվիստներ
Ռուս ազգայնականներ
Ռուս քարոզիչներ
Ռուսաստանում սպանվածներ